Előterjesztés Zalakaros Város Önkormányzat Képviselőtestülete 2020. szeptember 17-i ülésére.

[bookmark: _Hlk50101261]Tárgy: Csárda köz, Tőzike köz, Orgona köz magánutak önkormányzati tulajdonba történő átvételének lehetősége- 55/2020. (III.12.) számú képviselőtestületi határozat végrehajtása

Az előterjesztést készítette: Bognár Ottó Péter településüzemeltetési és közbiztonsági referens

Tisztelt Képviselőtestület!

Zalakaros Város Önkormányzat Képviselőtestülete 55/2020. (III.12.) számú határozatával felkérte a polgármestert, hogy a Park utcáról nyíló magánutak – Csárda köz, Tőzike köz, Orgona köz- önkormányzati tulajdonba történő átvétele kerüljön megvizsgálásra és az erre vonatkozó javaslat kerüljön benyújtásra a képviselőtestület számára.
A Képviselőtestület döntése alapján a tulajdoni viszonyokat megvizsgáltuk, és az érintett utak tulajdonosait megkerestük, hogy szíveskedjenek a tulajdonrészük önkormányzati tulajdonba adásáról nyilatkozni. Elsősorban a térítésmentes felajánlást helyeztük előtérbe, illetve akik feltételhez kötötték a tulajdonba adást, azoknál kértük a feltételek meghatározását.
A visszaérkezett nyilatkozatokból, illetve át nem vett levelekből az alábbiakat állapítottam meg:
· Zalakaros, Csárda köz 1183 hrsz: 
· 3 tulajdonos (összesen 729/7536 tulajdoni hányaddal) elhunyt, 
· 2 tulajdonos (összesen 564/7536 tulajdoni hányaddal) pénzbeli megváltást kért,
· 7 tulajdonos (összesen 1569/7536 tulajdoni hányaddal) nem nyilatkozott,
· [bookmark: _Hlk50045303]11 tulajdonos (összesen 4674/7536 tulajdoni hányaddal) térítésmentesen felajánlotta tulajdonrészét.

· Zalakaros, Csárda köz 1194 hrsz:
· Mindkét tulajdonos elhunyt.

· Zalakaros, Tőzike köz 709 hrsz:
· 1 tulajdonos (összesen 1/3 tulajdoni hányaddal) irreális feltételekhez kötötte a tulajdonba adást
· [bookmark: _Hlk50045258]2 tulajdonos (összesen 2/3 tulajdoni hányaddal) térítésmentesen felajánlotta tulajdonrészét.

· Zalakaros, Orgona köz 701/3 hrsz:
· 4 tulajdonos (összesen 7/8 tulajdoni hányaddal) elhunyt
· 1 tulajdonos (összesen 1/8 tulajdoni hányaddal) pénzbeli megváltást kért.

· Zalakaros, Orgona köz 703 hrsz:
· [bookmark: _Hlk50045533]1 tulajdonos (1/2 tulajdoni hányaddal) nem nyilatkozott,
· 1 tulajdonos (1/2 tulajdoni hányaddal) térítésmentesen felajánlotta tulajdonrészét.

A fentiek alapján a magánutak átvételéhez az elhunytak tulajdonrészének rendezése érdekében póthagyatéki eljárás lefolytatását kell kezdeményeznünk, ami hosszabb időt vehet igénybe, illetve ismételten meg kell keresni, azon ingatlantulajdonosokat, akik nem nyilatkoztak. A pénzbeli megváltás érdekében értékbecslést kell az adott utak vonatkozásában készíttetni.
A magánutak önkormányzati tulajdonba vétele érdekében megkerestük a Csetneki Ügyvédi Irodát, hogy ennek jogi lehetőségeit is vizsgálja meg, tekintettel az egyik tulajdonos irreális feltételeire. 
Az Ügyvédi Iroda állásfoglalása alapján amennyiben az önkormányzat részére az egyes ingatlanok tulajdonának átruházása, megszerzése másképpen nem lehetséges, akkor a kisajátításról szóló 2007. évi törvény 2. § e) pontja alapján közlekedési infrastruktúra fejlesztése közérdekű célra hivatkozással kezdeményezhetjük a kisajátítási eljárás lefolytatását és – ennek eredményeként – a tulajdonjogszerzést. Ennek érdekében először értékbecslést kell készíttetni, és kisajátítást megelőző adásvételi szerződés megkötését kell megkísérelni.
Javaslom, hogy a magánutak átvételére csak abban az esteben kerüljön sor, amennyiben valamennyi tulajdonos térítésmentesen felajánlja tulajdonrészét.
A magánutak önkormányzati tulajdonba vétele mellett nem feledkezhetünk meg azokról az utakról sem, melyek közúti kapcsolattal nem rendelkeznek(„zárványok”), a közúthoz való csatlakozást a szabályozási terv tartalmazza. Pl.: Panoráma – Kanica összekötő út, Zalagyöngye – Panoráma közötti tömbben. Ezek között található önkormányzati út, illetve magánút is.
Zalakaros Város Önkormányzat Képviselőtestülete 2015. november 26-i ülésén már tárgyalta az úttal nem rendelkező ingatlanok, illetve közúti kapcsolattal nem rendelkező útszakaszok rendezésének kérdését, és akkor arról döntött, hogy a Képviselőtestület az úttal nem rendelkező ingatlanok, illetve közúti kapcsolattal nem rendelkező útszakaszok rendezése érdekében belterületen a rendezési terv szerinti utak kialakításához szükséges útterületek lejegyzését, kisajátítását abban az esetben kezdeményezi, amennyiben az érdekelt ingatlantulajdonosok településrendezési szerződés keretében átvállalják annak teljes költségeit.
Ezen költségeket a tulajdonosok többsége nem tudja vállalni, illetve az érintett ingatlantulajdonosok nem tudnak egymással megegyezni, ezért ezen probléma évről évre jelentkezik.
Ugyancsak problémát jelent a zártkerti településrészen található több olyan útként használt terület is, melyet a közszolgáltató is igénybe vesz, illetve irányfénnyel is rendelkezik. Ilyen például az ún. „Alsó – Hangulat utca”. Itt az út a magántelkek része, a tulajdoni lapokon művelési ágként szerepel. Természetesen a hóeltolás, illetve az út karbantartási igénye ezen utak esetében is folyamatosan jelentkezik. (Ilyen „út” még a Banyavölgyi út folytatása, illetve az „Akácos út”.)

Kérem, hogy a fentiek figyelembevételével a magánutak, a „zárványok”, illetve az útként használt zártkerti területek rendezésével kapcsolatban dönteni szíveskedjenek.

Határozati javaslat:
A Képviselőtestület

1. A magánutakban lévő tulajdonrészek átvételét csak abban az esetben fogadja el, ha valamennyi tulajdonos azt térítésmentesen felajánlja, az ajándékozási szerződést aláírja.
2. Az úttal nem rendelkező, illetve közúti kapcsolattal nem rendelkező útszakaszok rendezése érdekében 2015. november 26-án hozott 330/2015. (XI.26.) számú határozatát a továbbiakban is fenntartja.

Határidő: 2020. december 31.
Felelős: Novák Ferenc polgármester
(Operatív felelős: Bognár Ottó Péter ügyintéző)

Zalakaros 2020. 
                                                                                    		  Novák Ferenc
                                                                                   		  polgármester


Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

